
16 DR 31.3.2011 

 
7.  Dato' Noraini binti Ahmad [Parit Sulong] minta Perdana Menteri menyatakan, 
apakah tindakan yang akan diambil bagi menyelaraskan terma dan rujukan yang akan 
diguna pakai bagi membantu pasangan Islam yang berkahwin serta terlibat dalam kes 
penceraian yang semakin berleluasa dewasa ini. Mengapa mesti sesuatu kes yang 
dibicarakan berlanjutan malahan memakan masa bertahun untuk diselesaikan. 

 

Timbalan Menteri di Jabatan Perdana Menteri [Dato' Dr. Mashitah binti 
Ibrahim]: Terima kasih Yang Berhormat Parit Sulong. Tuan Yang di-Pertua, untuk 
makluman Ahli Yang Berhormat, prosedur dan tatacara pengurusan pernikahan dan 
perceraian orang Islam di Malaysia sebahagian besarnya telah pun diseragamkan kecuali 
kepada beberapa perkara kecil sahaja seperti isu poligami. 

■1050 

Ini kerana kandungan dan peruntukan seksyen di dalam Akta atau Enakmen 
Undang-undang Keluarga Islam negeri-negeri berkaitan pernikahan dan perceraian telah 
diselaraskan di seluruh negeri di Malaysia. Secara langsung rujukan terma hukum syarak 
dalam urusan pernikahan dan perceraian di seluruh negeri juga adalah seragam. Kes yang 
dibicarakan kadang-kadang berlanjutan dan memakan masa sebenarnya berpunca dari 
sejauh mana pemahaman mereka ke atas prosedur pernikahan dan perceraian yang telah 
ditetapkan oleh undang-undang.  

Sekiranya pasangan bernikah mengikut peraturan yang ditetapkan, tidak akan 
timbul sebarang masalah berkaitan dengannya. Masalah timbul apabila pasangan bernikah 
tanpa mengikut peraturan undang-undang seperti berpoligami tanpa izin, bernikah di 
negara jiran di mana pasangan perlu membuat pengesahan nikah di Mahkamah Syariah, 
kelewatan membuat permohonan pengesahan pernikahan tersebut akan menyebabkan 
masalah yang lain timbul seperti ketiadaan saksi-saksi atau dokumen-dokumen bukti telah 
hilang.  

Yang lebih menyedihkan berlaku keadaan di mana isteri dan anak-anak yang 
ditinggalkan atau diceraikan oleh suami dalam keadaan pernikahan belum lagi disahkan. 
Semua urusan berkaitan hak-hak isteri dan anak-anak yang diperuntukkan di dalam 
Undang-undang Keluarga Islam tidak akan dapat dilaksanakan sehingga pernikahan 
disahkan terlebih dahulu oleh Mahkamah Syariah. Terima kasih. 

Dato’ Noraini binti Ahmad [Parit Sulong]: Terima kasih Tuan Yang di-Pertua 
dan terima kasih saya ucapkan kepada Yang Berhormat Timbalan Menteri yang menjawab 
soalan saya.  

Saya tengok sebenarnya kes yang terlampau lama ini adalah mungkin ada 
kerumitan proses perbicaraan yang terlampau lama ini menyebabkan kes berlanjutan 
sehingga memberi satu tanggapan negatif kepada agama Islam. Jadi soalan tambahan 
saya, saya faham apa Yang Berhormat Timbalan Menteri nyatakan tadi, tetapi apakah 
kerajaan akan menurunkan kuasa Mahkamah Syariah ini kepada kadi ataupun naib kadi 
bagi kes-kes perceraian yang straight forward, dengan izin? Terima kasih.  

Dato’ Dr. Mashitah binti Ibrahim: Terima kasih Yang Berhormat. Tuan Yang di-
Pertua, sebenarnya untuk mempercepat atau lambatkan satu-satu proses perceraian ini 
bergantung kepada jenis perceraian itu sendiri.  

Yang Berhormat perlu merujuk terlebih dahulu sebelum sebarang penurunan 
kuasa boleh diberikan kepada jenis perceraian dan setakat ini kita ada tiga jenis perceraian. 
Perceraian yang pertama ialah perceraian secara persetujuan kedua pihak iaitu bersama 
seksyen 47, perceraian kedua cerai taklik dan yang ketiganya ialah cerai fasakh.  

Dalam yang pertama iaitu di mana kedua-dua pihak bersetuju untuk cerai, 
prosesnya mungkin singkat Yang Berhormat sebab kalau suami sudah setuju untuk 
melafazkan cerai dan kedua-dua pasangan tidak menjadi masalah tetapi timbul apabila 
salah satu tidak bersetuju di mana pasangan terpaksa melalui proses hakam.  

 



7. Dato' Noraini binti Ahmad [Parit Sulong] minta Perdana Menteri menyatakan, apakah tindakan yang akan diambil bagi menyelaraskan terma dan rujukan yang akan diguna pakai bagi membantu pasangan Islam yang berkahwin serta terlibat dalam kes penceraian yang semakin berleluasa dewasa ini. Mengapa mesti sesuatu kes yang dibicarakan berlanjutan malahan memakan masa bertahun untuk diselesaikan. Timbalan Menteri di Jabatan Perdana Menteri [Dato' Dr. Mashitah binti Ibrahim]: Terima kasih Yang Berhormat Parit Sulong. Tuan Yang di-Pertua, untuk makluman Ahli Yang Berhormat, prosedur dan tatacara pengurusan pernikahan dan perceraian orang Islam di Malaysia sebahagian besarnya telah pun diseragamkan kecuali kepada beberapa perkara kecil sahaja seperti isu poligami. #1050 Ini kerana kandungan dan peruntukan seksyen di dalam Akta atau Enakmen Undang-undang Keluarga Islam negeri-negeri berkaitan pernikahan dan perceraian telah diselaraskan di seluruh negeri di Malaysia. Secara langsung rujukan terma hukum syarak dalam urusan pernikahan dan perceraian di seluruh negeri juga adalah seragam. Kes yang dibicarakan kadang-kadang berlanjutan dan memakan masa sebenarnya berpunca dari sejauh mana pemahaman mereka ke atas prosedur pernikahan dan perceraian yang telah ditetapkan oleh undang-undang. Sekiranya pasangan bernikah mengikut peraturan yang ditetapkan, tidak akan timbul sebarang masalah berkaitan dengannya. Masalah timbul apabila pasangan bernikah tanpa mengikut peraturan undang-undang seperti berpoligami tanpa izin, bernikah di negara jiran di mana pasangan perlu membuat pengesahan nikah di Mahkamah Syariah, kelewatan membuat permohonan pengesahan pernikahan tersebut akan menyebabkan masalah yang lain timbul seperti ketiadaan saksi-saksi atau dokumen-dokumen bukti telah hilang. Yang lebih menyedihkan berlaku keadaan di mana isteri dan anak-anak yang ditinggalkan atau diceraikan oleh suami dalam keadaan pernikahan belum lagi disahkan. Semua urusan berkaitan hak-hak isteri dan anak-anak yang diperuntukkan di dalam Undang-undang Keluarga Islam tidak akan dapat dilaksanakan sehingga pernikahan disahkan terlebih dahulu oleh Mahkamah Syariah. Terima kasih. Dato' Noraini binti Ahmad [Parit Sulong]: Terima kasih Tuan Yang di-Pertua dan terima kasih saya ucapkan kepada Yang Berhormat Timbalan Menteri yang menjawab soalan saya. Saya tengok sebenarnya kes yang terlampau lama ini adalah mungkin ada kerumitan proses perbicaraan yang terlampau lama ini menyebabkan kes berlanjutan sehingga memberi satu tanggapan negatif kepada agama Islam. Jadi soalan tambahan saya, saya faham apa Yang Berhormat Timbalan Menteri nyatakan tadi, tetapi apakah kerajaan akan menurunkan kuasa Mahkamah Syariah ini kepada kadi ataupun naib kadi bagi kes-kes perceraian yang straight forward, dengan izin? Terima kasih. Dato' Dr. Mashitah binti Ibrahim: Terima kasih Yang Berhormat. Tuan Yang di- Pertua, sebenarnya untuk mempercepat atau lambatkan satu-satu proses perceraian ini bergantung kepada jenis perceraian itu sendiri. Yang Berhormat perlu merujuk terlebih dahulu sebelum sebarang penurunan kuasa boleh diberikan kepada jenis perceraian dan setakat ini kita ada tiga jenis perceraian. Perceraian yang pertama ialah perceraian secara persetujuan kedua pihak iaitu bersama seksyen 47, perceraian kedua cerai taklik dan yang ketiganya ialah cerai fasakh. Dalam yang pertama iaitu di mana kedua-dua pihak bersetuju untuk cerai, prosesnya mungkin singkat Yang Berhormat sebab kalau suami sudah setuju untuk melafazkan cerai dan kedua-dua pasangan tidak menjadi masalah tetapi timbul apabila salah satu tidak bersetuju di mana pasangan terpaksa melalui proses hakam.